Nyo lawetnyo get that jai ka celeg bak takalen. Ho nyang tajak na poto awaknyan bak bak kaye, bak pageu gop ngon bak kide gop. That na teuh. Teuman kiban taneuk peuget sabab jino memang teungnoh musem celeg. Kakeuh meunan laju.
Nyan wate meurumpok bak kide kupi takale celeg pih teugeureuhing geureuhing. Padahai hana meutapeukhem pih. Sit kameunan meunyo teungeh peurle keu ureung. Nyan lheuh tapileh jih oh wate meunang laju dijak blah drojih.
Kabeh tatuoeh dum akai celeg lawetnyo. Dipike keudro dih sagai. Keu awak pileh jih panena dijak pako lom le awaknyan. Rata-rata celeg lageenyan. Teuman hana mandum. Na sit celeg-celeg yang got, teuman kajareung that tatume.
Nyan wate teungoh peurle macam cara dirayu dimeukat ubat. Wate kameunang ka keunong peunyaket tuwo muwo. Nyan sapu tan tingat dih le. Nyan keuh meunan peasan celeg lawetnyo. Teuman puntapeugah sit kalageenyan drojih awaknyan.